વોટસએપ અને ફેસબુકના વધી રહેલા ચલણ સામે એકાએક મોબાઇલ ઇન્ટરનેટની સુવિધા ખોરવાઇ જતાં યુવાનો સાથે શહેરીજનો હવે મોબાઇલ ઇન્ટરનેટ ફરી શરુ થવાની કાગડોળે રાહ જોઇ રહ્યા છે.ત્યારે ખાનગી ક્ંપનીના કસ્ટમર કેર એકઝયુકિટિવે જણાવ્યુ હતુ કે આ પ્રકારના કોલમાં રોજ કરતાં અનેકગણો વધારો નોંધાયો છે.માત્ર કાલના દિવસમાં કસ્ટમર દ્વારા મોબાઇલ ઇન્ટરનેટની સુવિધા કયારે શરુ કરાશે તેવી ઇન્કવાયરીના ૧૧૦૦ થી ૧૨૦૦ કોલ નોંધાયેલા છે. એક તરફ મોટાભાગનો વિદ્યાર્થીવર્ગ અને યુવાવર્ગ સવારે ઉઠતાંની સાથે વોટસએપના મેસેજ અને સ્ટેટસ ચેક કરવા માટે ટેવાઇ ગયાં છે ત્યારે શહેરની સ્થિતિ થાળે પડયા બાદ હવે મોબાઇલ ઇન્ટરનેટની સુવિધા કયારે શરુ કરાશે તે હાલ ચર્ચાનો વિષય બની ગયો છે.